Fulbright - tärkeä linkki länteen

Toisen maailmansodan jälkeen senaattori William Fulbright toi Yhdysvaltain kongressiin aloitteen, josta syntyi Fulbright-vaihto-ohjelma. Tänään Fulbright-ohjelmassa on mukana yli 150 maata ja siihen on osallistunut yli 300000 opiskelijaa ja tutkijaa. Fulbright-ohjelma oli osa kylmän sodan aikaista taistelua "sieluista ja sydämistä". Yksi sen tarkoituksista oli tehdä Yhdysvaltoja tunnetuksi sekä herättää kunnioitusta ja luottamusta. Suomi ei Neuvostoliiton pelossa uskaltanut heti osallistua Fulbright-ohjelmaan. Sen sijaan Suomelle kehitettiin oma ASLA-ohjelma. Miten ASLA-Fulbright-toiminta käynnistyi Suomessa? Kuinka paljon Fulbright-ohjelma on asemoinut Suomea länteen kylmän sodan aikana? Presidentti Donald Trumpin hallinto on esittänyt mittavia leikkauksia Fulbright-ohjelmaan - miten ohjelmalle käy? Haastateltavina Fulbright Suomi -säätiön toimitusjohtaja Terhi Mölsä, Elinkeinoelämän tutkimuslaitoksen toimitusjohtaja Vesa Vihriälä, kulttuurihistorian emeritusprofessori Keijo Virtanen ja Fulbright Bicentennial Chair -professori Daniel Cobb. Toimittajana Harri Alanne.